หนูอายุ13ปี1เดือน มีประจำเดือนมาแล้วประมาณ4ปีค่ะ แต่ประจำเดือนหนูยังมาไม่ปกติเลย บางครั้งก็ไม่มาสองสามเดือน แต่ช่วงล่าสุดนี่มาอาทิตย์เว้นอาทิตย์ค่ะ มาซัก8-9วันแล้วหมด เป็นมาสามครั้งแล้วค่ะ หนูควรจะทำยังไงคะ;-;
สวัสดีค่ะ การที่บางครั้งประจำเดือนไม่มา 2-3 เดือน และมีบางช่วงที่ประจำเดือนมาบ่อย ห่างกันเพียง 1 สัปดาห์ อาจเกิดจาก- การผลิตฮอร์โมนของรังไข่ผิดปกติ- มีภาวะไทรอยด์ฮอร์โมนผิดปกติ- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่จะพบในหญิงวัยกลางคนขึ้นไป หากอยู่ในช่วงวัยรุ่น โอกาสเป็นแทบไม่มีนอกจากนี้ หากมีเพศสัมพันธ์ ก็อาจเกิดจากการตั้งครรภ์แล้วมีภาวะแทรกซ้อนเกิดขึ้นได้ดังนั้น หากที่ผ่านมาได้เคยมีเพศสัมพันธ์ แนะนำควรลองตรวจหาการตั้งครรภ์ดูด้วย หากตรวจไม่พบ และยังคงมีเลือดออกมาบ่อยๆ อีก ก็ควรไปพบสูติ-นรีแพทย์เพื่อตรวจหาและรักษาค่ะ ไม่ควรปล่อยไว้ให้เลือดออกบ่อยๆ เพราะจะทำให้เกิดภาวะโลหิตจางตามมาได้ค่ะ